Sistem za automatsko dijagnostikovanje problema u automobilu

# Članovi tima:

Luka Popović SV4/2021  
Matija Popović SV5/2021

# Motivacija:

Kvarovi na automobilima predstavljaju veliki problem jer mogu izazvati potencijalno opasne situacije u saobraćaju i ugroziti ostale učesnike, dodatne troškove i gubitak vremena. Većina vozača nema dovoljno znanja da samostalno prepozna uzrok problema, pa se oslanja isključivo na mehaničare. Sistem za automatsko dijagnostikovanje problema u automobilu može pomoći vozačima da pravovremeno prepoznaju potencijalne kvarove, daju preliminarnu dijagnozu i preporuče sledeće korake. Na ovaj način smanjuje se rizik od ozbiljnih kvarova, uštedu novca i povećava bezbednost u saobraćaju.

# Pregled problema:

Sistem će koristiti bazu znanja o uobičajenim kvarovima, simptomima i rešenjima za različite marke i modele automobile i ostalim atributima automobila. Na osnovu unetih podataka sistem detektuje potencijalne kvarove (motor, kočnice, električni sistem, rashladni sistem) i ako ima više potencijalnih kvarova biće prikazano šta je najveća verovatnoća. Korisnik dobija povratnu informaciju o mogućem problem i kako ga može rešiti ako je izvodljivo (npr. zamena gume), kao i preporuku da li može nastaviti vožnju ili je neophodno odmah posetiti servis ili da zove šlep službu.

# Metodologija rada:

Sistem ima tri tipa korisnika:

## Vozač

Unosi uočene simptome (neobični zvukovi, vibracije, problemi sa paljenjem, dim, miris sagorevanja, curenje tečnosti, unos upaljenih lampica itd.) i podatke o automobilu. Ima uvid u predloženu dijagnozu i preporučene mere.

## Mehaničar

Ima pristup detaljnijim podacima i istoriji kvarova vozila. Ima mogućnost da unositi nove simptome, kvarove i rešenja u bazu znanja. Može da potvrdi ili odbaci dijagnozu sistema i unese stvarni kvar koji je pronađen u servisu.

## Administrator

Održava bazu znanja dodavanjem novih pravila i simptoma. Ažurira preporuke na osnovu novih iskustava iz prakse. Upravlja korisničkim nalozima i celokupnim sistemom.

# Ulaz u sistem:

- Podaci o automobilu

- Simptomi koje prijavljuje vozač  
- Podaci senzora (temperatura motora, pritisak ulja, napon akumulatora, kočioni pritisak

itd. )  
- Istorija kvarova automobila

# Izlaz iz sistema:

- Lista mogućih kvarova sa procentualnom verovatnoćom (sortirano po najvećoj verovatnoći kvara)  
- Nivo hitnosti problema (nastavi vožnju / idi odmah u servis / potreban hitan šlep)  
- Predlog potencijalnih uzorka i rešenja  
- Izveštaj za mehaničara sa unetim simptomima i detektovanim problemima

# Baza znanja:

Pravila sistema zasnivaju se na tipičnim simptomima i kvarovima koji se javljaju na automobilima. Pravila su grupisana po podsklopovima vozila: motor, električni sistem, kočioni sistem, oslanjanje, prenos i senzori.

## Motor i paljenje

 Ako se motor teško pali i akumulator ima nizak napon, tada je verovatno u pitanju slaba

baterija.

 Ako se motor teško pali, a akumulator ima dobar napon, tada se kao uzrok mogu javiti

neispravne svećice ili pumpa za gorivo.

 Kada motor gubi snagu, a iz auspuha izlazi crn dim, najčešći problem je nepravilno

sagorevanje goriva, što može biti posledica bogate smeše ili zaprljanih injektora.

 Ako se pri ubrzanju čuje metalni kucajući zvuk, to može ukazivati na problem sa

ležajevima radilice ili na detonantno sagorevanje.

 Kada motor radi neravnomerno u praznom hodu, mogući uzrok je problem sa usisom

vazduha ili senzorom ler gasa.

## Hlađenje motora

 Ako temperatura motora raste iznad normale i istovremeno se primećuje curenje

tečnosti, najčešći uzrok je kvar na rashladnom sistemu, kao što su radijator, creva ili pumpa

za vodu.

 Kada se ventilator hlađenja ne uključuje pri visokoj temperaturi, problem može biti u

termostatu ili samom ventilatoru.

 Ako motor naglo dostigne temperaturu pregrevanja i nestane rashladne tečnosti, često je

u pitanju pucanje dihtunga glave.

## Električni sistem

 Ako svetla oslabe prilikom dodavanja gasa, postoji verovatnoća da alternator ne puni ispravno.

 Kada instrument tabla treperi ili potpuno prestane da radi, moguć uzrok je kvar u

električnoj instalaciji ili osiguračima.

 Ako ne rade centralna brava i podizači stakala, problem se može nalaziti u elektronici

vrata ili u akumulatoru.

## Kočioni sistem

 Kada se prilikom kočenja čuje škripa i produžava put kočenja, najčešće su istrošene kočione pločice.

 Ako pedala kočnice propada i istovremeno se primećuje curenje tečnosti, kvar može biti

na glavnom cilindru kočnica ili instalaciji kočionih creva.

 Kada vozilo prilikom kočenja vuče u stranu, najčešći uzrok su zaribani klipovi u čeljustima

ili nepravilno istrošeni diskovi.

## Oslanjanje i trap

 Ako se čuje udarac prilikom prelaska preko neravnina, u pitanju su najčešće istrošeni

amortizeri ili silen blokovi.

 Kada vozilo vuče u stranu tokom vožnje po pravcu, uzrok može biti nepravilno podešena

geometrija ili neadekvatno naduvane gume.

 Ako se volan trese pri određenoj brzini, to može biti posledica krivih felni ili istrošenih

krajeva spona.

## Prenos (menjač i kvačilo)

 Kada menjač teško ubacuje u brzine, često je u pitanju istrošeno kvačilo ili sinhroni u

menjaču.

 Ako se pri pritisku kvačila čuje zveckanje, uzrok može biti ležaj kvačila.

 Kada menjač tokom vožnje izbacuje brzine, problem se obično javlja zbog sinhrona ili

mehaničkog habanja menjača.

## Senzori i elektronika vozila

 Ako se upali lampica „check engine“ i postoji očitan dijagnostički kod greške (DTC), sistem

prikazuje listu senzora koji mogu biti u kvaru.

 Kada vozilo troši više goriva nego uobičajeno, a senzor lambda pokazuje nepravilnosti,

moguće je da je u kvaru lambda sonda.

 Ako ABS lampica svetli i dijagnostika pokaže grešku na senzoru točka, sistem označava da

je problem u ABS senzoru.

# Kompleksna pravila:

## CEP (Complex Event Processing)

CEP se odnosi na obradu i tumačenje podataka sa senzora automobila u realnom vremenu. Posmatra se temperatura motora, pritisak ulja i nivo rashladne tečnosti. Podaci se prikupljaju u intervalima, agregiraju i analiziraju.

 Senzor temperature motora šalje vrednosti koje se prate u kontinuitetu. Ako temperatura raste više od pet stepeni u toku jednog minuta, sistem detektuje pregrevanje.

 Senzor za pritisak ulja šalje vrednosti svakih 30 sekundi. Ako pritisak naglo opadne ispod kritične vrednosti u tri uzastopna očitavanja, sistem generiše upozorenje o mogućem kvaru na pumpi za ulje.

 Senzor nivoa rashladne tečnosti šalje podatke na svakih pet minuta. Ako nivo padne ispod minimalne granice, sistem prepoznaje curenje ili gubitak tečnosti.

 Ako se u periodu od tri minuta istovremeno pojave porast temperature i pad pritiska ulja, sistem generiše kritičan alarm i preporučuje trenutno gašenje motora.

## Backward chaining (dijagnostika)

Backward chaining u našem sistemu funkcioniše tako što polazi od potencijalnog kvara i proverava da li postoje simptomi koji ga potvrđuju. Na taj način sistem eliminiše manje verovatne uzroke i usmerava se na onaj koji najbolje objašnjava prijavljene simptome i podatke senzora.

Na primer:

* Ako sistem želi da potvrdi da je problem u akumulatoru, proverava da li vozač prijavljuje teško paljenje, da li svetla slabe i da li napon pada ispod dozvoljene granice. Ako se svi uslovi ispune, kvar se potvrđuje.
* Ako postoji sumnja na pucanje dihtunga glave, sistem proverava da li se motor pregreva, da li nestaje rashladna tečnost i da li je prisutna bela para iz auspuha. Tek kada su svi simptomi prisutni, sistem potvrđuje kvar.
* Kada je u pitanju kočioni sistem, ako vozač prijavi propadanje pedale i produžen put kočenja, sistem proverava da li je nivo kočione tečnosti nizak i tek tada zaključuje da je u pitanju curenje ili kvar glavnog cilindra.

Na ovaj način, backward chaining omogućava sistemu da dođe do najtačnije dijagnoze tako što ide od pretpostavljenog kvara ka simptomima koji ga potvrđuju ili isključuju.

## Forward chaining (planiranje)

Forward chaining u sistemu koristi pravila koja se automatski pokreću čim se pojave određeni simptomi ili podaci senzora. Dakle, sistem ne polazi od pretpostavljenog kvara, već od ulaznih podataka i gradi zaključak korak po korak.

Primeri:

* Ako temperatura motora počne da raste, pravilo aktivira proveru rashladnog sistema. Ako senzor nivoa tečnosti pokaže manjak, sistem donosi zaključak da postoji curenje.
* Ako se upali lampica „check engine“, odmah se proveravaju očitani kodovi grešaka. Ako kod ukazuje na lambda sondu, a vozilo troši više goriva, sistem donosi zaključak da je u kvaru upravo taj senzor.
* Ako se pritisak ulja smanji ispod dozvoljene vrednosti, odmah se aktivira pravilo za hitan prekid vožnje kako bi se sprečilo oštećenje motora.
* Ako ABS lampica svetli, sistem pokreće proveru senzora točkova. Ako istovremeno postoji i produžen put kočenja, sistem zaključuje da problem nije samo elektronske, već i mehaničke prirode.

Na ovaj način, forward chaining pomaže sistemu da brzo reaguje i predloži mere pre nego što kvar izazove veće posledice.

# Query (izveštaji):

Sistem omogućava kreiranje različitih upita nad bazom kvarova i simptoma, čime korisnici (posebno mehaničari i administratori) mogu dobiti detaljne izveštaje.

Primeri upita koje sistem podržava:

* Mehaničar može da izabere određeni simptom i sistem prikazuje procenat slučajeva u kojima se taj simptom pojavio i sa kojim kvarovima je najčešće bio povezan.
* Može da se izabere tip kvara (npr. električni sistem) i sistem prikazuje učestalost tog kvara u odnosu na ostale podsklopove vozila.
* Za određeni model i godište automobila može se dobiti izveštaj o najčešćim kvarovima, zajedno sa procentima.
* Sistem može prikazati koliko puta je određeni senzor generisao grešku u određenom vremenskom periodu.
* Moguće je dobiti grafički prikaz statistike kvarova po kategorijama (motor, kočioni sistem, elektronika itd.).

Na ovaj način query deo omogućava analizu istorije kvarova i simptoma, što pomaže kako u dijagnostici tako i u unapređenju baze znanja.